stanford-oval/wikipedia huggingface dataset:
ว็อลฟส์บวร์ค

| ว็อลฟส์บวร์ค   |
| --- | --- |
นคร
สถานีพลังงาน VW ในเวลากลางคืน
   ธง ตราอาร์ม
ที่ตั้งของว็อลฟส์บวร์คในรัฐนีเดอร์ซัคเซิน  
ว็อลฟส์บวร์ค  แสดงแผนที่เยอรมนีว็อลฟส์บวร์ค  แสดงแผนที่รัฐนีเดอร์ซัคเซิน
พิกัด:  52°25′23″N 10°47′14″E﻿ / ﻿52.42306°N 10.78722°E﻿ / 52.42306; 10.78722
ประเทศ: เยอรมนี
รัฐ: นีเดอร์ซัคเซิน
อำเภอ: นครนอกอำเภอ
เขตการปกครอง: 16 Ortschaften, 40 Stadtteile
การปกครอง
 • นายกเทศมนตรี (2021–26) : Dennis Weilmann (CDU)
พื้นที่
 • ทั้งหมด: 204.02 ตร.กม. (78.77 ตร.ไมล์)
ความสูง: 63 เมตร (207 ฟุต)
ประชากร (2020-12-31)
 • ทั้งหมด: 123,840 คน
 • ความหนาแน่น: 610 คน/ตร.กม. (1,600 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 38400–38448
รหัสโทรศัพท์: 05361, 05362, 05363, 05365, 05366, 05367, 05308
ทะเบียนพาหนะ: WOB
เว็บไซต์: www.Wolfsburg.de
ว็อลฟส์บวร์ค (เยอรมัน: Wolfsburg, ภาษาเยอรมัน: [ˈvɔlfsbʊʁk] ( ฟังเสียง)) เป็นเมืองหนึ่งในรัฐนีเดอร์ซัคเซิน ประเทศเยอรมนี มีฐานะเป็นเมืองอิสระ (kreisfreie Stadt) ตามการบริหารเขตปกครองของเยอรมนี ตั้งอยู่ทางทิศตะวันออกของรัฐ ปัจจุบันมีประชากรราว 123,000 คน ถือเป็นเมืองใหญ่อันดับที่ 5 ของรัฐนีเดอร์ซัคเซินหากเรียงตามจำนวนประชากร เมืองนี้เป็นที่รู้จักในฐานะที่ตั้งสำนักงานใหญ่โฟล์กสวาเกนกรุ๊ป ก่อตั้งเมื่อ ค.ศ. 1938 (พ.ศ. 2481)
ว็อลฟส์บวร์คเป็นส่วนหนึ่งของ เขตปริมณฑลฮันโนเฟอร์-เบราน์ชไวค์-เกิททิงเงิน-ว็อลฟส์บวร์ค ซึ่งมีประชากรทั้งหมดราว 3.9 ล้านคน เมืองใหญ่แห่งอื่นที่ตั้งอยู่ใกล้เคียงได้แก่ เบราน์ชไวค์ (ประชากร 247,000) ห่างออกไปทางตะวันตกเฉียงใต้ราว 26 กิโลเมตร มัคเดอบวร์ค (ประชากร 230,000) ห่างออกไปทางตะวันออกเฉียงใต้ราว 64 กิโลเมตร และฮันโนเฟอร์ (ประชากร 518,000) ทางตะวันตกราว 74 กิโลเมตร
ภูมิศาสตร์

ว็อลฟส์บวร์คตั้งอยู่ทางตอนกลางค่อนไปทางเหนือของประเทศเยอรมนี ณ พิกัด 52°25′N 10°47′E﻿ / ﻿52.417°N 10.783°E﻿ / 52.417; 10.783 มีลักษณะทางภูมิศาสตร์เป็นที่ราบ ตั้งอยู่บริเวณรอยต่อทิศใต้ของหุบเขาแม่น้ำสมัยบรรพกาล ปัจจุบันมีคลองมิทเทิลลันด์คานาล (Mittellandkanal, คลองกลางแผ่นดิน) ซึ่งเป็นคลองขุดที่ยาวที่สุดในเยอรมนี (ยาว 325 กิโลเมตร) ไหลผ่านใจกลางเมืองจากทิศตะวันออกไปทิศตะวันตก นอกจากนี้ยังมีแม่น้ำอัลเลอร์ (Aller) ตั้งอยู่ทางทิศเหนือของตัวเมือง ไหลจากทิศตะวันออกไปทางตะวันตกเฉียงเหนือ เขตปกครองที่มีอาณาเขตติดต่อกับเมืองว็อลฟส์บวร์คได้แก่ อำเภอ (Landkreis) กิฟฮอร์น และอำเภอเฮล์มชเทดท์ จุดที่สูงที่สุดของเมืองอยู่ในเขต Almke สูงกว่าระดับน้ำทะเลปานกลาง 140 เมตร ส่วนจุดที่ต่ำที่สุดคือพื้นที่ชุ่มน้ำ Ilkerbruch ทางทิศตะวันตกของเมือง สูงกว่าระดับน้ำทะเล 54 เมตร เมืองว็อลฟส์บวร์คมีพื้นที่ราว 204 ตารางกิโลเมตร พื้นที่ส่วนใหญ่เป็นเขตเกษตรกรรม (41.9%) รองลงมาคือพื้นที่ป่าไม้ (23.7%) อาคารและพื้นที่ใช้สอย (17.1%) และอื่น ๆ
ข้อมูลด้านภูมิอากาศระบุว่า เมืองว็อลฟส์บวร์คมีปริมาณหยาดน้ำฟ้าเฉลี่ย 532 มิลลิเมตรต่อปี ซึ่งค่อนข้างต่ำเมื่อเทียบกับทั้งประเทศ หยาดน้ำฟ้าส่วนใหญ่จะเกิดในเดือนมิถุนายน ส่วนเดือนที่อากาศแห้งที่สุดคือเดือนตุลาคม ซึ่งเดือนมิถุนายนจะมีปริมาณน้ำฝนมากกว่าเดือนตุลาคมราว 1.9 เท่า นอกจากนี้โดยทั่วไปแล้วปริมาณน้ำฝนของทั้งปีจะต่างกันเพียงเล็กน้อยและมีค่าเฉลี่ยใกล้เคียงกันทุกเดือน
การแบ่งเขตปกครอง

เมืองว็อลฟส์บวร์คแบ่งเขตการปกครองออกเป็น 40 เขต (Stadtteil) เขตแห่งเดียวหรือหลายเขตรวมกันยังสามารถแบ่งการปกครองออกเป็นท้องถิ่น 16 แห่ง (Ortschaft) ท้องถิ่นแต่ละแห่งมีสภาท้องถิ่น (Ortsrat) เป็นของตนเอง แต่ละสภาท้องถิ่นมีนายกเทศมนตรี (Ortsbürgermeister) เป็นผู้นำท้องถิ่น ประชาชนที่พำนักในท้องถิ่นนั้นสามารถเลือกตั้งคณะกรรมการท้องถิ่นขึ้นมาได้โดยตรง สภาท้องถิ่นก่อตั้งขึ้นครั้งแรกในปี 1972 ขณะนั้นยังแบ่งการปกครองออกเป็นท้องถิ่น 11 แห่ง จนถึงปี 2001 เมืองว็อลฟส์บวร์คจึงประกอบด้วยท้องถิ่นทั้งสิ้น 16 แห่ง รายชื่อท้องถิ่นและเขตแสดงดังต่อไปนี้
Almke-Neindorf ประกอบด้วยเขต Almke และ Neindorf
Barnstorf-Nordsteimke ประกอบด้วยเขต Barnstorf และ Nordsteimke
Brackstedt-Velstove-Warmenau ประกอบด้วยเขต Brackstedt, Velstove และ Warmenau
Detmerode ประกอบด้วยเขตชื่อเดียวกัน
Ehmen-Mörse ประกอบด้วยเขต Ehmen และ Mörse
Fallersleben-Sülfeld ประกอบด้วยเขต Fallersleben และ Sülfeld
Hattorf-Heiligendorf ประกอบด้วยเขต Hattorf และ Heiligendorf
Hehlingen ประกอบด้วยเขตชื่อเดียวกัน
Kästorf-Sandkamp ประกอบด้วยเขต Kästorf และ Sandkamp
Mitte-West ประกอบด้วยเขต Eichelkamp, Hageberg, Hohenstein, Klieversberg, Laagberg, Rabenberg และ Wohltberg
Neuhaus-Reislingen ประกอบด้วยเขต Neuhaus และ Reislingen
Nordstadt ประกอบด้วยเขต Alt-Wolfsburg, Kreuzheide, Tiergartenbreite และ Teichbreite
Stadtmitte ประกอบด้วยเขต Hellwinkel, Heßlingen, Köhlerberg, Rothenfelde, Schillerteich, Stadtmitte และ Steimker Berg
Vorsfelde ประกอบด้วยเขตชื่อเดียวกัน
Wendschott ประกอบด้วยเขตชื่อเดียวกัน
Westhagen ประกอบด้วยเขตชื่อเดียวกัน
นอกจากนี้ยังมีพื้นที่ของเมืองที่ไม่ได้มีสถานะเป็นทั้งเขตหรือท้องถิ่นเลย เรียกว่า "เขตพิเศษ" (Sonderbezirk) ตั้งอยู่ใจกลางเมืองว็อลฟส์บวร์ค พื้นที่นี้เป็นที่ตั้งของอาคารสำนักงานและโรงงานในเครือโฟล์คสวาเกนกรุ๊ป รวมถึงพื้นที่พักผ่อนหย่อนใจอัลเลอร์พาร์ก (Allerpark) ที่ประกอบด้วยทะเลสาบ สวนสาธารณะของเมือง พิพิธภัณฑ์ และสนามกีฬา
แหล่งท่องเที่ยว

ใจกลางเมืองว็อลฟส์บวร์คค่อนข้างแตกต่างจากเมืองอื่นในเยอรมนี แทนที่ใจกลางเมืองจะเต็มไปด้วยสิ่งปลูกสร้างเก่าแก่ยุคกลาง เมืองแห่งนี้กลับมีใจกลางเมืองเป็นแหล่งท่องเที่ยวสมัยใหม่ชื่อว่า เอาโทชตัดท์ (Autostadt) อย่างไรก็ตามเมืองแห่งนี้ยังคงมีสิ่งปลูกสร้างและสถาปัตยกรรมเก่าแก่ของเมืองกระจายไปตามเขตต่าง ๆ รวมทั้งปราสาทว็อลฟส์บวร์คทางทิศเหนือของเขตพิเศษ ปราสาทแห่งนี้ตั้งอยู่บนเนินเขาเหนือแม่น้ำอัลเลอร์ ภายในเอาโทชตัดท์เป็นที่ตั้งของสวนพิพิธภัณฑ์ จัดแสดงรถยนต์ในเครือโฟล์คสวาเกน ได้แก่ โฟล์คสวาเกน เอาดี้ SEAT Škoda Auto ลัมโบร์กีนี บูกัตติ และปอร์เช่ นอกจากนี้ เอาโทชตัดท์ยังประกอบด้วยแหล่งเรียนรู้ท้องฟ้าจำลอง ศูนย์วิทยาศาสตร์เฟโน (phæno) ซึ่งเป็นศูนย์วิทยาศาสตร์แห่งหนึ่งที่ใหญ่ที่สุดในเยอรมนี พิพิธภัณฑ์ศิลปะว็อลฟส์บวร์ค (Kunstmuseum Wolfsburg) โรงแรม และสวนน้ำบาเดลันด์ (BadeLand) ที่ใหญ่ที่สุดในรัฐนีเดอร์ซัคเซิน
| 0 | 1 | 2 |
| --- | --- | --- |
| เมืองเก่าในเขตฟอร์เฟลเด (Vorsfelde) | พิพิธภัณฑ์ศิลปะว็อลฟส์บวร์ค (Kunstmuseum Wolfsburg) | เอาโทชตัดท์ |
| 0 | 1 | 2 |
| --- | --- | --- |
| พื้นที่เล่นเวกบอร์กในสวนอัลเลอร์พาร์ก อาคารด้านหลังคือพระราชวังว็อลฟส์บวร์ค | ศูนย์วิทยาศาสตร์เฟโน (phæno) | สวนน้ำบาเดลันด์ (BadeLand) |
กีฬา

สโมสรกีฬาอาชีพที่มีชื่อเสียงที่สุดของเมืองว็อลฟส์บวร์คคือ เฟาเอฟเอล ว็อลฟส์บูร์ก ก่อตั้งปี ค.ศ. 1945 มีสนามประจำทีมคือ โฟล์กสวาเกนอาเรนา ตั้งอยู่ระหว่างเอาโทชตัดท์และสวนสาธารณะอัลเลอร์พาร์ก โดยสโมสรฟุตบอลชายลงเล่นในระดับบุนเดิสลีกา ซึ่งเคยได้แชมป์สูงสุดของลีกในฤดูกาล 2008-09 แชมป์เดเอ็ฟเบ-โพคาลปี 2015 และแชมป์เดเอฟเอล-ซูเปอร์คัพปี 2015 สำหรับสโมสรฟุตบอลหญิงซึ่งถือว่าประสบความสำเร็จมากเช่นกัน ได้แชมป์บุนเดิสลีกา (หญิง) ในปี 2013 และ 2014 แชมป์เดเอ็ฟเบ-โพคาล (หญิง) ปี 2013 และ 2015 และยังได้แชมป์ยูฟ่าแชมเปียนส์ลีกหญิงติดต่อกันถึงสองสมัยในปี 2013 และ 2014 นอกจากนี้ยังมีสโมสรฮอกกี้น้ำแข็ง Grizzly Adams Wolfsburg ซึ่งอยู่ในตำแหน่งต้นของลีกฮอกกี้น้ำแข็งของเยอรมนีอีกด้วย
เมืองพี่น้อง

ว็อลฟส์บวร์คมีเมืองพี่น้อง ดังนี้
Marignane ฝรั่งเศส (ตั้งแต่ ค.ศ. 1963)
Province of Pesaro e Urbino อิตาลี (ตั้งแต่ ค.ศ. 1975)
Halberstadt เยอรมนี (ตั้งแต่ ค.ศ. 1989)
Togliatti รัสเซีย (ตั้งแต่ ค.ศ. 1991)
Bielsko-Biała โปแลนด์ (ตั้งแต่ ค.ศ. 1998)
แหล่งข้อมูลอื่น

คู่มือการท่องเที่ยว ว็อลฟส์บวร์ค จากวิกิท่องเที่ยว (ในภาษาอังกฤษ)
เว็บไซต์อย่างเป็นทางการ
| ด ค กเมืองในประเทศเยอรมนี |
| --- | --- |
1,000,000+ คน:  โคโลญ  เบอร์ลิน  มิวนิก  ฮัมบวร์ค 
500,000+ คน:  ชตุทการ์ท  ดอร์ทมุนท์  ดึสเซิลดอร์ฟ  เดรสเดิน  เนือร์นแบร์ค  เบรเมิน  ไลพ์ซิช  แฟรงก์เฟิร์ต  เอ็สเซิน  ฮันโนเฟอร์ 
200,000+ คน:  เก็ลเซินเคียร์เชิน  คีล  เค็มนิทซ์  เครเฟ็ลท์  คาลส์รูเออ  ดืสบวร์ค  บ็อน  บีเลอเฟ็ลท์  เบราน์ชไวค์  โบคุม  ไฟรบวร์คอิมไบรส์เกา  มัคเดอบวร์ค  มันไฮม์  มึนส์เทอร์  เมินเชินกลัทบัค  ไมนทซ์  ร็อสท็อค  ลือเบ็ค  วีสบาเดิน  วุพเพอร์ทาล  อาเคิน  เอาคส์บวร์ค  แอร์ฟวร์ท  โอเบอร์เฮาเซิน  ฮัลเลอ (ซาเลอ) 
100,000+ คน:  เกิททิงเงิน  ค็อทบุส  คัสเซิล  โคเบล็นทซ์  ซัลทซ์กิทเทอร์  ซาร์บรึคเคิน  ซีเกิน  โซลิงเงิน  ดาร์มชตัท  เทรียร์  น็อยส์  บ็อทร็อพ  เบรเมอร์ฮาเฟิน  แบร์กิชกลัทบัค  พ็อทซ์ดัม  พาเดอร์บอร์น  ฟอทซ์ไฮม์  เฟือร์ท  มืลไฮม์  เมอส์  เยนา  ร็อยท์ลิงเงิน  เร็คลิงเฮาเซิน  เร็มไชท์  เรเกินส์บวร์ค  ลูทวิชส์ฮาเฟิน  เลเวอร์คูเซิน  ว็อลฟส์บวร์ค  เวือทซ์บวร์ค  อ็อฟเฟินบัคอัมไมน์  อ็อลเดินบวร์ค  อ็อสนาบรึค  อิงก็อลชตัท  อุล์ม  แอร์ลังเงิน  ฮัม  ฮาเกิน  ฮิลเดิสไฮม์  แฮร์เนอ  ไฮล์บร็อน  ไฮเดิลแบร์ค 
อื่น ๆ:  ชวาบัค  บัมแบร์ค 
อาคารในเครือโฟล์กสวาเกนกรุ๊ป ริมคลอง มิทเทิลลันด์คานาล
แผนที่เขตปกครองของเมืองว็อลฟส์บวร์ค
โฟล์กสวาเกนอาเรนา
ไมซีนี

| เมืองไมซีนี   สถานที่ขุดค้นทางโบราณคดีที่ไมซีนี * |
| --- | --- |
  แหล่งมรดกโลกโดยยูเนสโก

พิกัด: 37°43′51″N 22°45′22″E﻿ / ﻿37.730833°N 22.756111°E﻿ / 37.730833; 22.756111
ประเทศ: กรีซ
ภูมิภาค **: เพโลพอนนีส ประเทศกรีซ
ประเภท: สมบัติทางวัฒนธรรม
เกณฑ์พิจารณา: i, ii, iii, iv, vi
อ้างอิง: 941
ประวัติการขึ้นทะเบียน
ขึ้นทะเบียน: 1999 (คณะกรรมการสมัยที่ Ika-23)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ไมซีนี (กรีกโบราณ: Μυκῆναι or Μυκήνη อ่านว่า มูแคไน หรือ มูแคแน ; อังกฤษ: Mycenae) คือเมืองโบราณสมัยสำริดก่อนยุคเฮเลนิก (อารยธรรมกรีซโบราณนับแต่กรีซยุคอาร์เคอิกป็นต้นมา) ตั้งอยู่ในเนินเขาทางตะวันออกเฉียงเหนือของที่ราบอาร์กอส ในเพโลพอนนีส มีกำแพงสร้างอยู่โดยรอบ ปัจจุบันเป็นสถานที่ขุดค้นทางโบราณคดีที่ได้รับการยกย่องให้เป็นมรดกโลกจากองค์กรยูเนสโก
ในสหัสวรรษที่สองก่อน ค.ศ. ไมซีนีเคยเป็นศูนย์กลางสำคัญของอารยธรรมกรีกสมัยสำริด เป็นฐานที่ตั้งทางการทหารที่มีอิทธิพลเหนือกรีซทางตอนใต้เกือบทั้งหมด รวมไปถึงบางส่วนของอานาโตเลีย (ประเทศตรุกีในปัจจุบัน) นครไมซีนีรุ่งเรืองอยู่ระหว่าง ปี 1600 ก่อน ค.ศ. ถึง ปี 1100 ก่อน ค.ศ. อันเป็นช่วงที่เรียกว่าอารยธรรมไมซีนี ณ จุดสูงสุดของอารยธรรมนี้ หอคอยและปราการของไมซีนีมีประชากรอยู่ 30,000 คน ในพื้นที่ 32 เฮกแตร์
ชื่อและตำนาน

แม้หลักฐานโบราณคดีจะชี้ว่าชาวไมซีนีเป็นคนชาติพันธ์กรีก และพูดภาษากรีก แต่ชื่อ มูแคไน ไม่น่าจะเป็นคำกรีก แต่อาจจะเป็นชื่อสถานที่ที่เรียกโดยชาวพื้นเมือง (autochthon) ที่อาศัยอยู่มาก่อนพวกกรีก ตามตำนานกล่าวว่าชื่อเมืองไมซีนีมีความเกี่ยวข้องกับ คำว่า "เห็ด" (กรีกโบราณ: μύκης: mycēs) ในภาษากรีก นักภูมิศาสตร์โบราณ เพาเซเนียส (กรีกโบราณ: Παυσανίας) ให้เครดิตการตั้งชื่อแก่ เพอร์ซิอัส ผู้ที่ตำนานเทพปกรณัมกรีกกล่าวว่าเป็นผู้ก่อตั้งเมืองนี้ขึ้น ณ สถานที่ที่ตนได้สังหาร อะคริซิอัส (หรืออะไครเซียส) กษัตริย์แห่งอาร์กอส ผู้เป็นพระเจ้าตาของตน แต่ได้สละสิทธิปกครองเมืองให้กับ เมกาเปนทีส (กรีกโบราณ: Μεγαπένθης) ผู้เป็นหลานอีกคนหนึ่งของอะคริซิอัส และตั้งชื่อให้กับเมืองว่า "มูแคไน" ตามด้ามดาบของตนที่มีรูปร่างคล้ายเห็ด
ในโฮเมอร์ เมืองไมซีนีเป็นอาณาจักรของอะกาเมมนอน วีรบุรุษชาวกรีกผู้นำเหล่านักรบอะคีอันไปสู้ในสงครามกรุงทรอย เทพีเฮรามเหสีของซุสโปรดปรานเมืองนี้เป็นพิเศษ
เมืองไมซีนีในเทพปกรณัมกรีก > ราชวงศ์เพอร์เซอิด

กรุงไมซีนีตามเทพปกรณัมกรีกถูกก่อตั้งโดยเพอร์ซิอัส วีรบุรุษกึ่งเทพที่เกิดจากซุส กับนางแดนาอี (Danaë) ลูกสาวของอะคริซิอัสกษัตริย์แห่งอาร์กอส หลังจากที่ได้สังหารพระเจ้าตาของตนโดยอุบัติเหตุ ทำให้เพอร์ซิอัสไม่สามารถรับสืบทอดบัลลังก์อาร์กอสได้ เพอร์ซิอัสจึงแลกเมืองกับ เมกาเปนธีส (Megapenthes) ลูกพี่ลูกน้องของตน และขึ้นเป็นกษัตริย์เมืองทิรินส์ (Tiryns) แทน แล้วให้เมกาเปนธีสครองอาร์กอส หลังจากนั้นเพอร์ซิอัสก็ก่อตั้งเมืองไมซีนีขึ้น และปกครองร่วมกับทิรินส์ (จากเมืองไมซีนี)
เพอร์ซิอัสแต่งงานกับนางแอนโดรเมดาและมีบุตรด้วยกันหลายคน แต่ภายหลังถูกสังหารโดยเมกาเปนธีส ขณะที่ยกทัพไปทำสงครามกับอาร์กอส อิเล็กทริอัน (Electryon) บุตรชายของเพอร์ซิอัสขึ้นครองราชย์ต่อในราชวงศ์เพอร์เซอิด แต่การสืบทอดถูกขัดขวางโดยปเตเรลาอัส (Pterelaus) ซึ่งเป็นสายเลือดเพอร์เซอิดอีกคนหนึ่ง อิเล็กทริอันต้องหนีออกจากเมืองไปพร้อมกับฝูงปศุสัตว์ และได้พบกับแอมฟิทริอัน (Amphitryon) หลานชายของเพอร์ซิอัสแต่ถูกแอมฟิทริอันสังหารด้วยตระบองโดยอุบัติเหตุ ซึ่งเมื่อฆ่าลุงของตนแล้วแอมฟิทริอันก็ลี้ภัยหนีไป
ในที่สุดบัลลังก์ของไมซีนีก็ตกแก่สเธเนลัสบุตรชายอีกคนของเพอร์ซิอัส และเป็นอันดับสามในราชวงศ์เพอร์เซอิด สเธเนลัสได้แต่งงานกับ นิซิปเป ลูกสาวของกษัตริย์ของกษัตริย์เพล็อปส์ (Pelops) ผู้ครองนครเอลิส (Elis) นครรัฐที่มีอำนาจมากที่สุดในพื้นที่และเวลานั้น นางนิซิปเปให้กำเนิดบุตรชายคือ ยูริสธีอัส (Eurystheus) กษัตริย์องค์ที่ 4 และองค์สุดท้ายในราชวงศ์เพอร์เซอิด ต่อมาเมื่อฮีลัสบุตรชายของเฮราคลีสได้สังหารสเธเนลัส ยูริสธีอัสก็กลายเป็นปฏิปักษ์กับเฮราคลีส และเมื่อเฮราคลีสตายลง เขาก็ทำการขับไล่พวกเฮราไคลดี หรือพวกเฮราคลิดส์ เหล่าผู้สืบสายเลือดของเฮราคลีส และเป็นสายเลือดเพอร์เซอิดสายหนึ่งออกไปจากแผ่นดินของเพล็อปส์ (เพโลพอนนีส)
แต่แม้จะกำจัดคู่แข่งในราชบัลลังก์ไมซีนีออกไปได้ ยูริสธีอัสกับลูกชายทุกคนก็ถูกสังหารในการสงครามกับเอเธนส์ ราชวงศ์เพอร์เซอิดจึงมาถึงจุดจบ และชาวไมซีนีก็ยกเอาพระปิตุลาทางฝ่ายแม่ของยูริสธีอัส คือ เอทรีอัส (Atreus) ผู้สืบสายเลือดราชวงศ์เพล็อปส์ ขึ้นเป็นกษัตริย์ของไมซีนีต่อไป
บรรณานุกรม

หน้ากากทองคำของอะกาเมมนอน ขุดพบที่แหล่งขุดค้นทางโบราณคดีเมืองไมซีนี
ภาพเพอร์ซิอัส, ในปอมเปอี.
สนธิสัญญายูเทรกต์

ระวังสับสนกับ สนธิสัญญาสหภาพแห่งยูเทรกต์
| เยอรมัน: Friede von Utrecht |
| --- | --- |
สนธิสัญญายูเทรกต์ฉบับแรกปี ค.ศ. 1713 เป็นภาษาสเปน และฉบับต่อมาเป็นภาษาละตินและอังกฤษ
วันลงนาม: ค.ศ. 1713
ที่ลงนาม: ยูเทรกต์, สาธารณรัฐดัตช์
ผู้ลงนาม: 1. พระเจ้าหลุยส์ที่ 14 แห่งฝรั่งเศส พระเจ้าเฟลีเปที่ 5 แห่งสเปน 2. สมเด็จพระราชินีนาถแอนน์แห่งบริเตนใหญ่ ดยุกแห่งซาวอย สาธารณรัฐดัตช์
ภาษา: สเปน ละติน และอังกฤษ
สนธิสัญญายูเทรกต์ หรือ สัญญาสันติภาพยูเทรกต์ (เยอรมัน: Friede von Utrecht, อังกฤษ: Treaty of Utrecht หรือ Peace of Utrecht) เป็นเอกสารสนธิสัญญาสันติภาพ (peace treaty) หลายฉบับที่ลงนามกันที่เมืองยูเทรกต์ในสาธารณรัฐดัตช์ระหว่างเดือนมีนาคมและเดือนเมษายนของปี ค.ศ. 1713 เป็นการตกลงระหว่างรัฐต่าง ๆ ในยุโรปและช่วยในการยุติสงครามสืบราชบัลลังก์สเปน
สนธิสัญญานี้ทำขึ้นระหว่างผู้แทนพระองค์พระเจ้าหลุยส์ที่ 14 แห่งฝรั่งเศสกับพระเจ้าเฟลีเปที่ 5 แห่งสเปน ฝ่ายหนึ่ง และผู้แทนพระองค์สมเด็จพระราชินีนาถแอนน์แห่งบริเตนใหญ่ ดยุกแห่งซาวอย กับพระเจ้ากรุงโปรตุเกสและสหมณฑล อีกฝ่ายหนึ่ง
การต่อรอง

ฝรั่งเศสและเกรตบริเตนทำการตกลงกันในเดือนตุลาคม ค.ศ. 1711 เมื่อมีการลงนามในร่างสัญญาในกรุงลอนดอน การตกลงในระยะแรกมีพื้นฐานมาจากการยอมรับการแบ่งดินแดนในการปกครองของสเปนในยุโรป หลังจากนั้นก็ได้มีการประชุมคองเกรสอย่างเป็นทางการที่ยูเทรกต์เมื่อวันที่ 29 มกราคม ค.ศ. 1712 โดยมีจอห์น โรบินสัน, บิชอปแห่งบริสตอล และทอมัส เวนต์เวิร์ธ เอิร์ลที่ 1 แห่งสตราฟฟอร์ด เป็นผู้แทนฝ่ายอังกฤษ ฝ่ายสาธารณรัฐดัตช์ยอมรับข้อตกลงครั้งแรกอย่างไม่เต็มใจ และส่งผู้แทนแต่พระจักรพรรดิไม่ทรงยอมจนเมื่อได้รับคำสัญญาว่าข้อตกลงครั้งแรกเป็นแต่เพียงข้อตกลงแต่ยังไม่มีผลในการบังคับ เมื่อได้รับการสัญญาดังว่าแล้วผู้แทนของพระจักรพรรดิจึงปรากฏตัวในที่ประชุมในเดือนกุมภาพันธ์ ในเมื่อขณะนั้นพระเจ้าเฟลีเปยังมิได้รับการอนุมัติให้เป็นกษัตริย์ สเปนจึงมิได้เข้าร่วมในการประชุมใหญ่ของภาคีทั้งหมด แต่ดยุกแห่งซาวอยและโปรตุเกสส่งผู้แทนเข้าร่วมประชุม
ปัญหาแรกที่ต่อรองกันคือเนื้อหาการการันตีที่ให้แก่ฝรั่งเศสและสเปนว่าราชบัลลังก์ของทั้งสองราชอาณาจักรเป็นสิ่งที่แยกจากกัน แต่ความก้าวหน้าของการประชุมก็เป็นไปอย่างเชื่องช้าจนกระทั่งหลังวันที่ 10 กรกฎาคม ค.ศ. 1712 เมื่อฟิลิปลงนามในการสละสิทธิ์ และเมื่อฝรั่งเศสและบริเตนตกลงกันในการทำสัญญาสงบศึกแล้ว ความก้าวหน้าของการประชุมก็เป็นไปอย่างรวดเร็วขึ้น และในที่สุดสนธิสัญญาหลักต่าง ๆ จึงได้รับการลงนามกันเมื่อวันที่ 11 เมษายน ค.ศ. 1713
ดูเพิ่ม

สงครามสืบราชบัลลังก์สเปน
แหล่งข้อมูลอื่น

"The Treaties of Utrecht (1713)" - Brief discussion and extracts of the various treaties on François Velde's Heraldica website, with particular focus on the renunciations and their later reconfirmations.
Article X of the treaty between Great Britain and Spain - Concerning the cession of Gibraltar (text in English, Spanish, and the original Latin).
ไอโอเนีย

| ไอโอเนีย (Ἰωνία) |
| --- | --- |
ภูมิภาคโบราณแห่งอนาโตเลีย
เทือกเขาไมเคล ซึ่งเป็นที่ตั้งของพันออนนุม
ตำแหน่ง: อานาโตเลียตะวันตก
มีอยู่ใน: ศตวรรษที่ 7 – 6 ก่อน ค.ศ. (ในฐานะสันนิบาตไอโอเนีย)
ภาษา: กรีกไอโอเนีย
เมืองใหญ่ที่สุด: เอฟิซัส
สตราปีเปอร์เซ๊ย: เยาวนะ
มณฑลโรมัน: ยุโรป – เอเชีย
ไอโอเนีย (กรีกโบราณ: Ἰωνία หรือ Ἰωνίη, อังกฤษ: Ionia) หรือ เยาวนะ เป็นภูมิภาคโบราณที่ตั้งอยู่ทางตอนกลางของฝั่งทะเลอานาโตเลียในประเทศตุรกีปัจจุบัน ไอโอเนียเป็นภูมิภาคที่ตั้งอยู่ติดกับอิซเมียร์ที่เดิมคือสเมอร์นา
ชาวไอโอเนีย

ชาวไอโอเนีย (กรีกโบราณ: Ἴωνες; รูปเอกพจน์: Ἴων) เป็น 1 ในจำนวน 4 เผ่าพันธ์ ตามลักษณะที่ชาวกรีกเชื่อว่าชาติของตนเคยถูกแยกออกในสมัยโบราณ อีกสามเผ่า ได้แก่ ชาวดอเรียน ชาวอีโอเลียน และชาวอะคีอัน ภาษากรีกสำเนียงไอโอเนีย เป็นหนึ่งในสามสำเนียงภาษาของโลกอารยธรรมกรีก ควบคู่กับภาษากรีกสำเนียงดอเรียน และสำเนียงอีโอเลียน  มีนักวิชาการที่สำคัญอยู่มากมาย อาทิ เธลีส(Thales 624-547B.C )อะแนกซิแมนเดอร์ (Anaximander 611-547B.C.) พีทาโกรัส (Pythagoras 560-475B.C.)
ดูเพิ่ม

ประวัติศาสตรตุรกี
อานาโตเลีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไอโอเนีย
สันนิบาตฮันเซอ

แผนที่สันนิบาตฮันเซอ ประมาณคริสต์ทศวรรษ 1400
เส้นทางค้าขายหลักของสันนิบาตฮันเซอ
ฮันเซอ (เยอรมัน: Hanse) หรือ ฮันซา (เยอรมัน: Hansa) มีความหมายว่า สันนิบาต ในที่นี้หมายถึงสันนิบาตการค้า เป็นการรวมกลุ่มเพื่อผลประโยชน์ด้านการค้าและเศรษฐกิจของแว่นแคว้นเยอรมันทางตอนเหนือ และได้ขยายอิทธิพลตามชายฝั่งทะเลของยุโรปเหนือตั้งแต่ทะเลบอลติกไปจนถึงทะเลเหนือ ตลอดจนบนภาคพื้นทวีป นครสันนิบาตฮันเซอมีระบบกฎหมายและการป้องกันภัยเป็นของตน ตลอดจนมีระบบความช่วยเหลือระหว่างกันและกัน
สันนิบาตฮันซาเริ่มก่อตัวขึ้นราวคริสต์ศตวรรษที่ 12 เมื่อแรกก่อตั้งใช้ชื่อว่า "สมาพันธ์พ่อค้าฮันเซอ" เป็นความร่วมมือระหว่างเมืองลือเบ็คและฮัมบวร์คเพื่อค้าขายปลาเฮร์ริงกับเกลือ ต่อมาในปีค.ศ. 1241 สมาพันธ์พ่อค้าเข้าผูกขาดเส้นทางค้าเกลือที่เมืองลือเนอบวร์ค สมาพันธ์พ่อค้าระหว่างสองเมืองนี้สร้างประโยชน์และอิทธิพลมหาศาล จนพ่อค้าจากเมืองโคโลญและดันท์ซิชขอเข้าร่วมด้วย และมีอีกหลายเมืองตามมา
เมื่อสันนิบาตมีสมาชิกเพิ่มมากขึ้นทั้งที่เป็นเมืองเยอรมันและเมืองฝั่งยุโรปเหนือ จึงมีการจัดระเบียบการปกครองเพื่อความเป็นเอกภาพ นโยบายของสันนิบาตถูกกำหนดจากเสียงส่วนใหญ่ในที่ประชุมซึ่งประกอบด้วยตัวแทนพ่อค้าจากเมืองต่างๆ เมืองที่เข้าร่วมสันนิบาตต้องใช้กฎหมายแพ่งและพาณิชย์ของลือเบ็คและใช้ภาษาเยอรมันเป็นภาษากลางในการติดต่อสื่อสาร
แหล่งข้อมูลอื่น

29th International Hansa Days ใน Novgorod
30th Int'l Hansa Days 2010 ใน Parnu-Estonia เก็บถาวร 2010-07-18 ที่ เวย์แบ็กแมชชีน
NPG Social & Cultural Struggle for an Hanseatic Revival[ลิงก์เสีย]
ลำดับเวลา
เมืองฮันเซอในเนเธอร์แลนด์
| ด ค กเส้นทางการค้า |
| --- | --- |
เส้นทางสายอำพัน ·  เส้นทางสายวัว ·  เส้นทางเครื่องหอม ·  เส้นทางสายกัมพูชา-ทวารวดี ·  เส้นทางสายกษัตริย์ ·  เส้นทางสายโรมัน-อินเดีย ·  เส้นทางสายเปอร์เซีย ·  เส้นทางสายไหม  ·  เส้นทางสายเครื่องเทศ ·  เส้นทางสายชา ·  เส้นทางวารันเจียนกับกรีก  ·  เส้นทางสายเวียมาริส ·  เส้นทางการค้าระหว่างสามทวีป ·  เส้นทางสายโวลกา ·  เส้นทางสายทรานซาฮารา ·  เส้นทางสายเกลือ ·  เส้นทางฮันเซอ ·  เส้นทางสายหลัก
การค้า ·  การเดินเรือ
สันนิบาตสตรีชาติสังคมนิยม

| --- | --- |

ก่อตั้ง: 1931
ประเภท: ฝ่ายสตรี
สถานะตามกฎหมาย: หมดสภาพ, ไม่ชอบด้วยกฎหมาย
ภูมิภาคที่รับผิดชอบ : นาซีเยอรมนี
องค์กรปกครอง: พรรคนาซี
สันนิบาตสตรีชาติสังคมนิยม (เยอรมัน: Nationalsozialistische Frauenschaft, ย่อเป็น NS-Frauenschaft) เป็นสมาชิกฝ่ายสตรีแห่งพรรคนาซี ก่อตั้งในเดือนตุลาคม ปี ค.ศ. 1931 ซึ่งเป็นการรวมตัวกันของหลายนักชาตินิยมและสมาคมสตรีชาติสังคมนิยม
Frauenschaft ได่อยู่ภายใต้การนำของพรรคชาตินิยม(Reichsleitung);เด็กและผู้หญิงวัยเยาว์ได้เป็นจุดมุ่งหมายของสันนิบาตสาวเยอรมัน(Bund Deutscher Mädel-BDM).ตั้งแต่เดือนกุมภาพันธ์ ปี ค.ศ. 1934 จนถึงสงครามโลกครั้งที่สองสิ้นสุดในปี ค.ศ. 1945,NS-Frauenschaft ภายใต้การนำโดยผู้นำหญิงแห่งไรซ์(Reich's Women's Leader) Gertrud Scholtz-Klink (1902–1999).มีการลงนิตยสารฉบับรายสัปดาห์ละสองครั้งคือ NS-Frauen-Warte
กิจกรรมได้รวมถึงการแนะนำในการใช้ผลิตภัณฑ์ที่ผลิตโดยเยอรมัน อย่างเช่น เนยและสิ่งทอเส้นใยสังเคราะห์, ในตำแหน่งของการนำเข้าเพียงหนึ่งเดียว เป็นส่วนหนึ่งของโครงการการพึ่งพาตนเอง,และการเรียนการสอนสำหรับการเป็นภรรยาและโรงเรียนเด็กสตรี.ในระหว่างช่วงสงคราม.นอกจากนี้ยังได้ให้เครื่องดื่มที่สถานีรถไฟ,สถานที่รวบรวมเศษเหล็กและวัสดูอื่นๆ,การดำเนินการปรุงและการเรียนการสอนอื่นๆ,และ
จัดสรรครอบครัวที่ถูกเกณฑ์ทหารในตะวันออกแก่ครอบครัวขนาดใหญ่.องค์กรการโฆษณาชวนเชื่อได้ขึ้นอยู่กับเบื้องต้นการกระจายของโฆษณาชวนเชื่อต่อสตรี.
NS-Frauenschaft ได้มีสมาชิกรวมทั้งสิ้นทั้งหมด 2 ล้านคนในปี ค.ศ. 1938,ซึ่งเท่ากับ 40% ของสมาชิกพรรคทั้งหมด
สันนิบาตสตรีชาติสังคมนิยมเยอรมันกลุ่มเด็กได้เป็นที่รู้จักกันคือ "Kinderschar".
แหล่งข้อมูลอื่น

"NS-Frauenwarte: Paper of the National Socialist Women's League"
Richard Grunberger, The 12-Year Reich, p 258, ISBN 0-03-076435-1
Leila J. Rupp, Mobilizing Women for War, p 105, ISBN 0-691-04649-2, OCLC 3379930
Payne, Stanley G. 1995 A History of Fascism 1914-1945 University of Wisconsin Press, Madison p. 184
สมัชชาสหพันธ์ (เยอรมนี)

การประชุมสมัชชาสหพันธ์สมัยที่ 2 ในปี 1954
สมัชชาสหพันธ์ (เยอรมัน: Bundesversammlung บุนเดิสแฟร์ซัมลุง) คือคณะผู้เลือกตั้งประธานาธิบดีเยอรมนี ประกอบด้วยสมาชิกสองประเภท ประเภทแรกคือผู้แทนราษฎร (อันหมายถึงสมาชิกทั้งหมดของสภาสหพันธ์) ประเภทที่สองคือผู้แทนรัฐในจำนวนเท่ากับสมาชิกประเภทแรก (ซึ่งถูกสรรหาโดยสิบหกสภารัฐท้องถิ่น)
ผู้ออกหมายเรียกประชุมสมัชชาสหพันธ์คือประธานสภาสหพันธ์ที่อยู่ในตำแหน่ง ซึ่งจะมีการเรียกประชุมไม่กี่เดือนก่อนหน้าที่วาระของประธานาธิบดีจะหมดลง กฎหมายพื้นฐานแห่งสหพันธ์ฯกำหนดให้จัดประชุมสมัชชาสหพันธ์ไม่ล่วงเลยสามสิบวันก่อนการหมดวาระของประธานาธิบดี เพื่อที่บรรดาสภารัฐท้องถิ่นจะได้มีเวลาในการเลือกผู้แทนรัฐ แต่ในกรณีที่ประธานาธิบดีลาออกฉับพลันหรือถึงแก่อสัญกรรม ให้จัดประชุมภายในสามสิบวัน
ในการประชุมสมัชชาสหพันธ์ พรรคการเมืองใดก็ได้ในสภาสหพันธ์สามารถเสนอชื่อแคนดิเดตประธานาธิบดี การลงคะแนนเสียงทำได้ไม่เกินสามครั้ง เป็นการลงคะแนนลับและไม่มีการอภิปรายก่อนลงคะแนน แคนดิเดตจะต้องได้รับคะแนนเสียงเกินกึ่งหนึ่งของจำนวนสมาชิกที่มีอยู่ของสมัชชาสหพันธ์ จึงจะถือว่าได้รับเลือก แต่หากในการลงคะแนนสองครั้งแรกยังไม่มีผู้ใดได้รับคะแนนเสียงถึงเกณฑ์ดังกล่าว ในการลงคะแนนครั้งที่สาม ให้ถือว่าผู้ได้รับคะแนนเสียงมากสุดในบรรดาแคนดิเดตเป็นผู้ได้รับเลือกโดยปริยาย
การประชุมสมัชชาสหพันธ์สมัยแรกมีขึ้นในปี 1949 (ในสมัยที่ยังเป็นเยอรมนีตะวันตก) ซึ่งมีจำนวนสมาชิกทั้งสิ้น 804 คน ได้ประธานาธิบดีคนแรกคือเทโอดอร์ ฮ็อยส์ การประชุมสมัยล่าสุดคือสมัยที่ 17 มีขึ้นในปี 2022 ซึ่งมีจำนวนสมาชิกทั้งสิ้น 1,472 คน การประชุมสมัยถัดไปจะมีขึ้นไม่เกินกุมภาพันธ์ 2027
สมัยการประชุม

|  | วันที่ | ที่ประชุม | ได้ประธานาธิบดี | พรรค | ครั้ง | คะแนน |
| --- | --- | --- | --- | --- | --- | --- |
| 01 | 12 ก.ย. 1949 | บุนเดิสเฮาส์ บ็อน | เทโอดอร์ ฮ็อยส์ | FDP | 2 | 416 จาก 804 |
| 02 | 17 ก.ค. 1954 | ศาลาโอสท์พร็อยเซิน เบอร์ลิน | เทโอดอร์ ฮ็อยส์ | FDP | 1 | 871 จาก 1018 |
| 03 | 1 ก.ค. 1959 | ศาลาโอสท์พร็อยเซิน เบอร์ลิน | ไฮน์ริช ลึพเคอ | CDU | 2 | 526 จาก 1038 |
| 04 | 1 ก.ค. 1964 | ศาลาโอสท์พร็อยเซิน เบอร์ลิน | ไฮน์ริช ลึพเคอ | CDU | 1 | 710 จาก 1042 |
| 05 | 5 มี.ค. 1969 | ศาลาโอสท์พร็อยเซิน เบอร์ลิน | กุสทัฟ ไฮเนอมัน | SPD | 3 | 512 จาก 1036 |
| 06 | 15 พ.ค. 1974 | ศาลาเบทโฮเฟิน บ็อน | วัลเทอร์ เชล | FDP | 1 | 530 จาก 1036 |
| 07 | 23 พ.ค. 1979 | ศาลาเบทโฮเฟิน บ็อน | คาร์ล คาร์สเทินส์ | CDU | 1 | 528 จาก 1036 |
| 08 | 23 พ.ค. 1984 | ศาลาเบทโฮเฟิน บ็อน | ริชชาร์ท ฟ็อน ไวทซ์เซ็คเคอร์ | CDU | 1 | 832 จาก 1040 |
| 09 | 23 พ.ค. 1989 | ศาลาเบทโฮเฟิน บ็อน | ริชชาร์ท ฟ็อน ไวทซ์เซ็คเคอร์ | CDU | 1 | 881 จาก 1038 |
| 10 | 23 พ.ค. 1994 | อาคารไรชส์ทาค เบอร์ลิน | โรมัน แฮร์ทโซค | CDU | 3 | 696 จาก 1324 |
| 11 | 23 พ.ค. 1999 | อาคารไรชส์ทาค เบอร์ลิน | โยฮันเนิส เรา | SPD | 2 | 690 จาก 1333 |
| 12 | 23 พ.ค. 2004 | อาคารไรชส์ทาค เบอร์ลิน | ฮอสท์ เคอเลอร์ | CDU | 1 | 604 จาก 1204 |
| 13 | 23 พ.ค. 2009 | อาคารไรชส์ทาค เบอร์ลิน | ฮอสท์ เคอเลอร์ | CDU | 1 | 613 จาก 1224 |
| 14 | 30 มิ.ย. 2010 | อาคารไรชส์ทาค เบอร์ลิน | คริสทีอัน วุล์ฟ | CDU | 3 | 625 จาก 1242 |
| 15 | 18 มี.ค. 2012 | อาคารไรชส์ทาค เบอร์ลิน | โยอาคิม เกาค์ | ไม่มีพรรค | 1 | 991 จาก 1228 |
| 16 | 12 ก.พ. 2017 | อาคารไรชส์ทาค เบอร์ลิน | ฟรังค์-วัลเทอร์ ชไตน์ไมเออร์ | SPD | 1 | 931 จาก 1253 |
| 17 | 13 ก.พ. 2022 | ศาลาเพาล์-เลอเบอ เบอร์ลิน | ฟรังค์-วัลเทอร์ ชไตน์ไมเออร์ | SPD | 1 | 1045 จาก 1472 |
ดูเพิ่ม

สภาสหพันธ์ (Bundestag)
คณะมนตรีสหพันธ์ (Bundesrat)
สำนักผู้ตรวจการไรช์เพื่อความเป็นเอกภาพแห่งชนชาติเยอรมัน

โปสเตอร์โฆษณาชวนเชื่อสำหรับการย้ายถิ่นฐานของชาวเยอรมันจากทั่วโลกเพื่อเพิ่มประชากรในไรชส์เกา (Reichsgau Wartheland)
สำนักผู้ตรวจการไรช์เพื่อความเป็นเอกภาพแห่งชนชาติเยอรมัน (เยอรมัน: Reichskommissar für die Festigung deutschen Volkstums, RKF, RKFDV) เป็นหน่วยงานระดับทบวงของเอ็สเอ็ส ถูกจัดตั้งขึ้นโดยคำสั่งของไฮน์ริช ฮิมเลอร์
ในวันที่ 7 ตุลาคม 1939 ฮิตเลอร์ลงนามใน "คำสั่งฟือเรอร์และนายกรัฐมนตรีไรช์ว่าด้วยความเป็นเอกภาพแห่งชนชาติเยอรมัน" (Erlaß des Führers und Reichskanzlers zur Festigung deutschen Volkstums) โดยมอบหมายให้ฮิมเลอร์เป็นผู้รักษาการคำสั่งนี้ มีวัตถุประสงค์คือ:
ส่งเสริมและดูแลการย้ายถิ่นฐานกลับแผ่นดินเยอรมันของ "ชนเยอรมัน" (Volksdeutsche) และ "เยอรมันนอกประเทศ" (Auslandsdeutsche)
ปกป้องคุ้มครองชาวเยอรมันจากสิ่งชักจูงอันตราย (harmful influence) ที่สร้างขึ้นหรือยุยงโดยชาวต่างด้าว
เสริมสร้างการตั้งถิ่นฐานของชาวเยอรมันในพื้นที่ใหม่ๆ ซึ่งโดยส่วนใหญ่หมายถึงการตั้งถิ่นฐานโดยชาวเยอรมันที่ย้ายกลับเข้ามาในประเทศ